અહિં વિકિપીડિયામાં જે લેખોમાં પુરતી માહિતીનો અભાવ હોય અને જેને વિસ્તારી શકાય તેમ હોય તેને સ્ટબ અને એમ બે સ્થૂળ શ્રેણીઓમાં વર્ગીકૃત કરીએ છીએ. આપણે ગુજરાતી વિકિપીડિયામાં સ્ટબ માટેનું ધારાધોરણ રાખ્યું છે કે, જે લેખમાં ૪-૫ લીટીની જ માહિતી હોય, અને સબસ્ટબ એથી પણ ટૂંકા, મોટે ભાગે એક જ લીટી કે વધુમાં વધુ ૨-૩ લીટી અને ખૂબ જ મૂળભુત વાક્યોનો બનેલો લેખ હોય છે. સામાન્ય રીતે જ્ઞાનકોશમાં કોઈપણ વિષય વિષે અઢળક માહિતી એકત્રિત કરીને તેને વિસ્તારી શકવાનો અવકાશ હોય ય છે. એટલે જ આપણે સ્ટબ અને સબસ્ટબ બંને કક્ષાના લેખોને અહિં સ્થાન આપ્યું છે. પણ, સ્વાભાવિક રીતે જ જ્ઞાનકોશમાં માહિતી શોધવા આવનાર વ્યક્તિ જે-તે શબ્દ કે વિષયની ફક્ત વ્યાખ્યા કરતાં કશુંક વધુ જાણવાની વૃત્તિથી જ આવતી હોય છે. હવે આવા સમયે જો આપણે તે વ્યક્તિને ફક્ત એક જ વ્યાખ્યામાં તે શબ્દની ફક્ત મૂળભુત માહિતી આપીએ તો તે વ્યક્તિની અપેક્ષાઓને આપણે સંતોષી તેમ ના કહી શકીએ, અને માટે જ આપણે સમયાંતરે આપણા આવા અત્યંત નાના લેખોનું નિરિક્ષણ કરીને તેને વિસ્તારવા કે અહિંથી દૂર કરવાનો નિર્ણય લેતા રહેવું પડે.

કામની કડિઓ
ઉદ્દેશ્ય
પ્રોજેક્ટ જૂન
અન્ય